ПРОЕКТ

**РАМКОВО СПОРАЗУМЕНИЕ**

№ .................../............................ год.,

ЗА ВЪЗЛАГАНЕ НА ЦЕНТРАЛИЗИРАНА ОБЩЕСТВЕНА ПОРЪЧКА ЗА НУЖДИТЕ НА ОРГАНИТЕ НА ИЗПЪЛНИТЕЛНАТА ВЛАСТ С ПРЕДМЕТ **„ПРЕДОСТАВЯНЕ НА ПОЩЕНСКИ И КУРИЕРСКИ УСЛУГИ ЗА НУЖДИТЕ НА ОРГАНИТЕ НА ИЗПЪЛНИТЕЛНАТА ВЛАСТ И ТЕХНИТЕ АДМИНИСТРАЦИИ”,**

**ОБОСОБЕНА ПОЗИЦИЯ № ………………..**

Днес, .......................... 2017 год., в гр.София, между:

**МИНИСТЕРСТВО НА ФИНАНСИТЕ,** с адрес: Република България, гр. София 1040, ул. "Г. С. Раковски" № 102, ЕИК 000695406, представлявано от ………………………. – министър на финансите и Централен орган за обществени поръчки, наричано по-долу **ВЪЗЛОЖИТЕЛ,** от една страна,

и

1. .................................................................................................................................... със седалище и адрес на управление: .........................................................................................................,

ЕИК ..........................., представлявано от ..................................................... (име и длъжност), ЕГН ...........................,

2. .................................................................................................................................... със седалище и адрес на управление: .........................................................................................................,

ЕИК ..........................., представлявано от .....................................................,

3. .................................................................................................................................... със седалище и адрес на управление: .........................................................................................................,

ЕИК ..........................., представлявано от ..................................................... (име и длъжност), ЕГН ...........................,

4. .................................................................................................................................... със седалище и адрес на управление: .........................................................................................................,

ЕИК ..........................., представлявано от ..................................................... (име и длъжност), ЕГН ...........................,

наричани по-долу „**ИЗПЪЛНИТЕЛИ”,** от друга страна,

и на основание чл. 82 от Закона за обществените поръчки (ЗОП), във връзка с проведена електронна открита процедура за сключване на рамково споразумение за възлагане на централизирана обществена поръчка за нуждите на органите на изпълнителната власт по чл. 4, ал. 1 от ПОСТАНОВЛЕНИЕ № 385 на МС от 30.12.2015 г. с предмет: „Предоставяне на пощенски и куриерски услуги за нуждите на органи на изпълнителната власт и техните администрации“ и Решение № …………………от …………………год. на **ВЪЗЛОЖИТЕЛЯ** за определяне на **ИЗПЪЛНИТЕЛИ**, се сключи настоящото рамково споразумение.

Страните се споразумяха за следното:

**I. ПРЕДМЕТ НА РАМКОВОТО СПОРАЗУМЕНИЕ**

Чл. 1. (1) ВЪЗЛОЖИТЕЛЯТ възлага, а всеки от ИЗПЪЛНИТЕЛИТЕ приема да предостави пощенски (обособена позиция 1)/куриерски (обособена позиция 2) услуги за нуждите на възложителите по чл. 4, ал. 1 от Постановление № 385/2015 г. на Министерския съвет, съгласно условията на това рамково споразумение, техническата спецификация на ВЪЗЛОЖИТЕЛЯ, техническите предложения и ценовите предложения на ИЗПЪЛНИТЕЛИТЕ, които са неразделна част от рамковото споразумение.

(2) Това рамково споразумение е сключено при неопределени всички условия. Въз основа на рамковото споразумение ИНДИВИДУАЛНИТЕ ВЪЗЛОЖИТЕЛИ сключват индивидуални договори на стойност, съобразена с техните нужди и в рамките на утвърдените им бюджети.

Чл. 2. ИЗПЪЛНИТЕЛИТЕ сключват договори с ИНДИВИДУАЛНИТЕ ВЪЗЛОЖИТЕЛИ при условията и по реда на чл. 82, ал. 3 от ЗОП и на раздел Х. „Избор на изпълнител по договор, сключван въз основа на рамковото споразумение”.

**ІІ. ЦЕНИ И НАЧИН НА ПЛАЩАНЕ**

Чл. 3. (1) Максималната стойност на рамковото споразумение е ……. (вписва се прогнозната стойност на поръчката за съответната обособена позиция) лева без ДДС, която не може да бъде надхвърляна в хода на изпълнението му.

(2) Предложените от ИЗПЪЛНИТЕЛИТЕ цени на отделните пощенски/куриерски услуги, съгласно ценовите им оферти по процедурата за сключване на рамково споразумение, **не могат да бъдат надвишавани за срока на действие на рамковото споразумение.**

(3) Условията и редът за плащане на цените на предоставените услуги се определят в договорите, сключвани въз основа на рамковото споразумение.

**ІІІ. МЯСТО НА ИЗПЪЛНЕНИЕ НА ДОГОВОРИТЕ, СКЛЮЧВАНИ ВЪЗ ОСНОВА НА РАМКОВОТО СПОРАЗУМЕНИЕ**

Чл. 4 (1) Изпълнението на обществената поръчка свързана с предоставянето на пощенски услуги се осъществява на адресите на органите на изпълнителната власт, включително техни ВРБ и териториални поделения, където е приложимо, посочени в Образец 6 към документацията за участие, всеки работен ден от 08:30 до 18:00 ч.

Пратките се приемат в часовете, определени в индивидуалните договори, сключени от възложителите по реда на чл.82, ал.3 от ЗОП.

(2) Куриерските услуги се извършват на територията на цялата страна и в чужбина. Приемането и предаването на пратките се осъществява на адресите на органите на изпълнителната власт, включително техни ВРБ и териториални поделения, където е приложимо, посочени в Образец 6, всеки работен ден от 08:30 до 18:00 ч. Пратките се приемат в часовете определени в индивидуалните договори, сключени от възложителите по реда на чл.82 от ЗОП.

(3) Останалите условия, отнасящи се до конкретните места и срокове за изпълнение ще бъдат обявени в поканата на ИНДИВИДУАЛНИТЕ ВЪЗЛОЖИТЕЛИ до ИЗПЪЛНИТЕЛИТЕ и уредени във всеки индивидуален договор, сключен въз основа на настоящото споразумение.

**ІV. СРОК НА РАМКОВОТО СПОРАЗУМЕНИЕ.**

Чл. 5. Настоящото рамково споразумение влиза в сила от датата на неговото сключване и е със срок на действие 24 месеца.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6. (1) ВЪЗЛОЖИТЕЛЯТ има право:

1. да извършва проверки на документите на ИЗПЪЛНИТЕЛЯ, свързани с изпълнението на настоящото рамково споразумение и на сключваните въз основа на него договори;

2. да иска изпълнението на услугите по настоящото рамково споразумение и на сключваните въз основа на него договори в срок, по реда и при условията, договорени между страните.

Чл. 7. (1) ВЪЗЛОЖИТЕЛЯТ се задължава да осигури на всеки един от ИЗПЪЛНИТЕЛИТЕ със съдействието на ИНДИВИДУАЛНИТЕ ВЪЗЛОЖИТЕЛИ информацията, необходима на ИЗПЪЛНИТЕЛИТЕ за качественото извършване на услугите по чл. 1.

(2) ВЪЗЛОЖИТЕЛЯТ определя директора на дирекция „Централизирано възлагане и обществени поръчки” в Министерство на финансите да упражнява текущ контрол по изпълнението на настоящото рамково споразумение съгласно Постановление № 385 от 30.12.2015 г. за дейността на Централния орган за обществени поръчки, за нуждите на органи на изпълнителната власт.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛИТЕ**

Чл. 8. (1) Всеки един от ИЗПЪЛНИТЕЛИТЕ има право да изисква от ВЪЗЛОЖИТЕЛЯ и ИНДИВИДУАЛНИТЕ ВЪЗЛОЖИТЕЛИ информацията, необходима му за качественото извършване на услугите по чл. 1.

(2) Всеки един от ИЗПЪЛНИТЕЛИТЕ носи отговорност за точното и законосъобразното изпълнение на извършваните от него услуги.

Чл. 9. Всеки един от ИЗПЪЛНИТЕЛИТЕ се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

1. да подава оферта в отговор на всяка покана за сключване на договор, отправена до него от ИНДИВИДУАЛЕН ВЪЗЛОЖИТЕЛ, като предлаганите в офертата му цени не могат да са по-високи от определените в настоящото рамково споразумение. ИЗПЪЛНИТЕЛЯТ се задължава да предлага цена за всяка от услугите от поканата на ИНДИВИДУАЛНИЯ ВЪЗЛОЖИТЕЛ;
2. да приема пощенските (за обособена позиция 1) /куриерските (за обособена позиция 2) пратки на адресите на органите на изпълнителната власт, включително техни ВРБ и териториални поделения, където е приложимо, посочени в Образец 6 към документацията за участие, всеки работен ден от 08:30 до 18:00 ч., а при необходимост – и след това, като конкретните часове на приемане на пратките се определят в договорите, сключени въз основа на това рамково споразумение;
3. да поддържа валидна лицензията си (за обособена позиция 1) / регистрацията си (за обособена позиция 2) за извършване на услугата за целия срок на действие на рамковото споразумение;

5. да изпълнява задълженията си по предмета на настоящото рамково споразумение, съгласно предвидените в него срокове и условия за изпълнение и всички изисквания, установени в техническата спецификация на ВЪЗЛОЖИТЕЛЯ;

6. да предостави достъп до документите, свързани с изпълнението на настоящото рамково споразумение и на сключваните въз основа на него договори, на упълномощени представители на ВЪЗЛОЖИТЕЛЯ, с цел осъществяване на контрол по изпълнението на дейностите по рамковото споразумение и на сключваните въз основа на него договори.

**VII. УВЕДОМЛЕНИЯ МЕЖДУ СТРАНИТЕ**

Чл. 10. Адресите за уведомления на страните и лицата за контакт са както следва:

Лица за контакт от страна на ВЪЗЛОЖИТЕЛЯ:

1. ........................................ /име, длъжност, телефон, факс, електронна поща, адрес/.

2. ........................................ /име, длъжност, телефон, факс, електронна поща, адрес/.

Лица за контакт от страна на ИЗПЪЛНИТЕЛИТЕ:

ИЗПЪЛНИТЕЛ 1:

........................................ /име, длъжност, телефон, факс, електронна поща, адрес/.

ИЗПЪЛНИТЕЛ 2:

.......................................... /име, длъжност, телефон, факс, електронна поща, адрес/.

ИЗПЪЛНИТЕЛ 3:

........................................ /име, длъжност, телефон, факс, електронна поща, адрес/.

ИЗПЪЛНИТЕЛ 4:

...................................... /име, длъжност, телефон, факс, електронна поща, адрес/.

Чл. 11. Всички уведомления, направени между страните по рамковото споразумение, следва да са на български език, в писмена форма чрез писмо, факс или по електронен път.

**VIIІ. ГАРАНЦИЯ ЗА ИЗПЪЛНЕНИЕ**

Чл. 12. При сключването на всеки конкретен договор въз основа на рамковото споразумение, съответният ИЗПЪЛНИТЕЛ представя гаранция за изпълнение на договора, съгласно условията на договора и Закона за обществените поръчки.

### ІХ. НЕИЗПЪЛНЕНИЕ. ПРЕКРАТЯВАНЕ НА РАМКОВОТО СПОРАЗУМЕНИЕ. САНКЦИИ

Чл. 13. (1) При неизпълнение или системно лошо изпълнение на задълженията по рамковото споразумение и по сключените въз основа на него договори, ВЪЗЛОЖИТЕЛЯТ има право да прекрати едностранно настоящото рамково споразумение със съответния ИЗПЪЛНИТЕЛ с четиринадесет дневно писмено предизвестие. Под „системно” се разбират три и повече случаи на неизпълнение на задълженията на ИЗПЪЛНИТЕЛЯ.

(2) Под „неизпълнение” съгласно предходното изречение се разбират случаи, при които съответният ИЗПЪЛНИТЕЛ по време на изпълнението на рамковото споразумение и/или по време на изпълнението на сключван въз основа на рамковото споразумение договор не подаде оферта в отговор на покана на ИНДИВИДУАЛЕН ВЪЗЛОЖИТЕЛ или когато негово виновно действие или бездействие е довело до ограничаване на конкуренцията в процедурата по чл.82, ал.3 от ЗОП. Под „системно” се разбират три и

повече пъти.

(3) При неизпълнение на задълженията на ИЗПЪЛНИТЕЛ по чл. 9, т. 3, рамковото споразумение с него се прекратява. С прекратяване на рамковото споразумение на това основание по отношение на който и да е ИЗПЪЛНИТЕЛ се прекратяват по право и сключените от ИНДИВИДУАЛНИТЕ ВЪЗЛОЖИТЕЛИ договори със същия изпълнител.

(4) ВЪЗЛОЖИТЕЛЯТ може да прекрати настоящото рамково споразумение със съответния ИЗПЪЛНИТЕЛ без предизвестие в случай, че ИЗПЪЛНИТЕЛЯТ по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

(5) ВЪЗЛОЖИТЕЛЯТ може да прекрати настоящото рамково споразумение със съответния ИЗПЪЛНИТЕЛ при констатиран конфликт на интереси.

Чл. 14 (1) За неподаване на оферта в отговор на покана на индивидуален възложител, ИЗПЪЛНИТЕЛИТЕ дължат на ВЪЗЛОЖИТЕЛЯ неустойка в размер на 1% от прогнозната стойност на индивидуалния договор, но не повече от 10% от обявената прогнозна стойност на рамковото споразумение.

(2) В случаите, в които определеният за ИЗПЪЛНИТЕЛ в процедурата по чл. 82, ал. 3 от ЗОП откаже да сключи договор, същият дължи на ВЪЗЛОЖИТЕЛЯ неустойка в размер на 1% от цената на несключения индивидуален договор, но не повече от 10% от обявената прогнозна стойност на рамковото споразумение.

Чл. 15. ВЪЗЛОЖИТЕЛЯТ може да прекрати настоящото рамково споразумение с едномесечно писмено предизвестие, когато установи, че няма икономическа изгода от него.

Чл. 16. При прекратяване на рамковото споразумение по настоящия раздел, ВЪЗЛОЖИТЕЛЯТ не дължи неустойки, лихви, пропуснати ползи или други обезщетения на когото и да било от ИЗПЪЛНИТЕЛИТЕ.

### Х. ИЗБОР НА ИЗПЪЛНИТЕЛ ПО ДОГОВОР, СКЛЮЧВАН ВЪЗ ОСНОВА НА РАМКОВОТО СПОРАЗУМЕНИЕ

Чл. 17. (1) На основание чл. 82, ал. 3 от ЗОП и чл. 8, ал. 3 от ПМС № 385/2015 г. ИНДИВИДУАЛНИТЕ ВЪЗЛОЖИТЕЛИ отправят покана, по образец до ИЗПЪЛНИТЕЛИТЕ по рамковото споразумение за съответната обособена позиция, за всеки договор, който възнамеряват да сключат.

(2) На основание чл.82, ал.4 от ЗОП, ИНДИВИДУАЛНИЯТ ВЪЗЛОЖИТЕЛ посочва в поканата: срок, за който възнамерява да сключи договор, прогнозна стойност на поръчката; срок за получаване на оферти.

(3) ИНДИВИДУАЛНИЯТ ВЪЗЛОЖИТЕЛ може да редуцира посочените в Техническата спецификация от сключеното рамково споразумение услуги, съобразно потребностите си, както и да променя коефициента им за тежест.

(4) ИЗПЪЛНИТЕЛИТЕ по рамковото споразумение участват със същия ЕЕДОП, който са подали при централизираната открита процедура и не подават нов такъв, освен ако не е настъпила съществена промяна в обстоятелствата, посочени в ЕЕДОП при откритата централизирана процедура. ИНДИВИДУАЛНИЯТ ВЪЗЛОЖИТЕЛ изисква деклариране на отсъствие на обстоятелства по чл. 54, ал. 1, т. 7 от ЗОП в провежданата от него мини-процедура.

(5) На основание чл. 82, ал. 4, т. 4 от ЗОП назначава комисия за разглеждането и класирането на офертите по критерий „най-ниска цена” и при спазване разпоредбите на чл.72 от ЗОП.

(6) Комисията разглежда офертите, като преценява съответствието им с изискванията на ИНДИВИДУАЛНИЯ ВЪЗЛОЖИТЕЛ, описани в поканата. Оценката и класирането се документират в протокол, който се подписва от всички членове на комисията.

(7) В процедурата по чл. 82, ал. 3 от ЗОП, СЕВОП не позволява на ИЗПЪЛНИТЕЛИТЕ да предлагат нулева стойност, нито единични цени, по-високи от договорените по рамковото споразумение, нито да оставят празен ред в образеца на ценово предложение. СЕВОП замества автоматично липсващата/завишената/нулевата стойност със съответната по настоящото рамково споразумение.

(8) Класирането на ИЗПЪЛНИТЕЛИТЕ се извършва във възходящ ред, като на първо място се класира участникът, предложил най-ниска цена, а на последно – участникът, предложил най-висока. Комисията провежда публично жребий (извън СЕВОП) за определяне на изпълнител, в случай, че са класирани на първо място две или повече оферти с еднакви цени.

(9) ИНДИВИДУАЛНИЯТ ВЪЗЛОЖИТЕЛ, след проведения конкурентен подбор, избира за ИЗПЪЛНИТЕЛ на договора класираният на първо място участник.

**XIV. ДРУГИ УСЛОВИЯ**

Чл. 18. Страните ще решават споровете, възникнали при или по повод изпълнението на настоящото рамково споразумение по взаимно съгласие и с допълнителни споразумения, а при непостигане на такива спорът ще се отнася за решаване пред компетентния съд на територията на Република България по реда на Гражданския процесуален кодекс.

Чл. 19. Всеки ИНДИВИДУАЛЕН ВЪЗЛОЖИТЕЛ и всеки ИЗПЪЛНИТЕЛ е задължен да съхранява цялата документация, свързана с изпълнение на рамковото споразумение и договорите. ЦОП може по всяко време да изисква за проверка пълната документация.

Чл. 20. За неуредените в настоящото рамково споразумение въпроси се прилагат разпоредбите на действащото българско законодателство.

Чл. 21. Настоящото рамково споразумение се подписа в ................................ еднообразни екземпляра - два за ВЪЗЛОЖИТЕЛЯ и по един за всеки от ИЗПЪЛНИТЕЛИ.

Чл. 22. (1) Неразделна част от настоящото рамково споразумение са:

1. 1. Техническа спецификация на ВЪЗЛОЖИТЕЛЯ и разяснения по документацията за участие (Приложение № 1);

2. Технически предложения и кореспонденция с участниците, определени за ИЗПЪЛНИТЕЛИ по време на оценката на офертите (Приложение № 2 – електронно в СЕВОП);

3. Ценови предложения на ИЗПЪЛНИТЕЛИТЕ и кореспонденция с участниците, определени за ИЗПЪЛНИТЕЛИ по време на оценката на офертите (Приложение № 3 – електронно в СЕВОП);

4. Списък с адресите на органите на изпълнителната власт, включително техни ВРБ и териториални поделения (Образец 6 от документацията на поръчката – електронно в СЕВОП).

|  |  |  |
| --- | --- | --- |
| **ВЪЗЛОЖИТЕЛ:** | **ИЗПЪЛНИТЕЛИ:** | |
| ..............................................  **МИНИСТЪР НА ФИНАНСИТЕ И ЦЕНТРАЛЕН ОРГАН ЗА ПОКУПКИ** | 1.  ............................................  2.  ........................................... | 3.  ...........................................  4.  ........................................... |